Western & Plate
- Sparerib, gepaneerde kipfilet,
- biefstukje en mini hamburger aardappel- en groente garnituur
Aardbeienijs met slagroom GROEPKAMPE - Vreugde Gasteplaas
Leierskap- Vroue– Manne- Jeug- Sondagskool- Avontuur- en ander kampe
Please click on pdf file below
Klik op pdf skakel om inligting af te laai en/of uit te druk
​Die gebruik van die kapel/lesinglokaal, eetsaal, binnehof, ontspanningslokaal en terrein word GRATIS aangebied vir kerkgroepe.*
Vreugde Gasteplaas is spesifiek ontwikkel om Christen groepkampe soos vroue- manne- en jeugkampe aan te bied.
Ons fasiliteite kan groepe tot 60 akkommodeer.
Die moderne, netjiese en funksionele fasiliteite word hoofsaaklik gehuisves in ‘n agtkantige gebou wat bestaan uit die volgende:
2 En-suite dubbel kamers
2 En-suite familie kamers
2 En-suite groepkamers – slaap 20 elk - Aangesien daar gewoonlik meer meisies as seuns is, skuif ons beddens rond volgens behoefte
Al hierdie vertrekke loop uit in 'n lieflike binnehof/tuin waar heerlik gekuier kan word.
Daar is ook 4 dubbel-gastekamers met en-suite badkamers wat apart is van die kompleks asook ‘n huis met 3 slaapkamers (slaap 5) beskikbaar wat ook apart is van die kompleks.
Ons beskik ook oor groot grasperke vir spanbou, vlugbal en ander speletjies. Daar is ook ‘n lekker roete vir pretloop, fietsry of sommer net rustig stap in die natuur.
Die gebruik van die kapel/lesinglokaal, eetsaal, binnehof, ontspanningslokaal en terrein word GRATIS aangebied vir kerkgroepe. *Akkommodasie vir 'n minimum van twee nagte moet egter bespreek en betaal word.
Koste per persoon per nag: Minimum 2 nagte
GROEPKAMERS: R100 p.p.p.n. (Beddegoed en handdoeke word nie verkaf nie) Betaling vir 'n minimum van 8 persone per groepkamer word vereis.
DUBBELKAMERS: R300 p.p.p.n. (Beddegoed en handoeke word verkaf)
FAMILIEKAMERS: Sommige dubbelkamers word as familiekamers ingerig.
R300 p.p.p.n - eerste twee persone (Beddegoed en handoeke word verkaf)
R100 p.p.p.n vir elke addisionele persoon. Stapelbeddens word voorsien. (Beddegoed en handdoeke word nie verkaf nie)
Ons verkies dat spyseniering deur groepe self gedoen word.
​Die kombuis word teen 'n spesiale tarief van R750 per dag beskikbaar gestel met die voorwaarde dat die kombuis en eetsaal weer skoon en netjies gelaat word met vertrek. (R1,500 vir naweek vanaf Vrydagaand tot Sondagmiddag).
LET WEL: Sekere voorwaardes geld. Alle persone moet hul eie breekware en eetgerei saambring.
Etes kan wel verskaf word, indien nodig. Spyskaarte en tariewe is op aanvraag beskikbaar.
Dagbesoekers is welkom. Toegangsfooi van R50 is betaalbaar per persoon per dag.
Die koste van 'n kamp word bepaal deur die tipe kamers, grootte van die groep, aantal nagte en etes. Ons besef dat daar baie veranderlikes is en dat dit veral moeilik is in die begin om te bepaal hoeveel mense 'n kamp sal bywoon.
*Die minimum getalle wat vereis word om te kwalifiseer vir die spesiale pakket is soos volg:
Bespreking vir ‘n naweek (2 nagte).
Groepkamers: 16 persone @ R100 per nag x 2 = R 3,200
Dubbelkamers (Leierskap): 8 persone @ R300 per nag x 2 = R 4,800
Gebruik van kombuis: R 1,500
Breekskade en Opruimdeposito R 1,500
‘n Formele kwotasie sal gestuur word sodra getalle deurgegee word.
1. Ons deel en korrespondeer slegs met een persoon wat die naweek fasiliteer en bespreking, toedeling van kamers en invordering van finansies hanteer om admin en bankkostes vir ons te beperk.
2. ‘n Nie terugbetaalbare deposito van 50% is soos volg betaalbaar:
R3,000 om datum vas te maak en balans van deposito vier weke later om tyd te bied om depositogeld in te samel.
3. Die balans van rekening is betaalbaar 21 dae vόόr datum van aankoms.
4. Kansellasievoorwaardes: 0% van Deposito is terugbetaalbaar. Vanaf 30 dae voor naweek is volle bedrag betaalbaar.
5. Breekskade/opruimdeposito van R1,500 is betaalbaar 21 dae voor datum van aankoms en terugbetaalbaar ná berekening van skade en opruiming.
6. Die bedrag van R50 per dag is betaalbaar vir elke dagbesoeker vanaf ouderdom 2 jaar. Dagbesoekers word nie toegelaat om sonder betaling oor te slaap nie.
7. Al die dubbel- en familiekamers is toegerus met 'n kitchenette, ketel, broodrooster en basiese eetgerei om ligte etes voor te berei . Die kitchenette is egter nie ingerig vir kook nie. ​Ses kamers beskik ook elk oor klein yskas en mikrogolfoond.
8. Geen skoonmaakdienste is beskikbaar behalwe vir asblikke, braairooster en boma (vuurtrog) wat skoongemaak word asook vloere van eetsaal en kombuis wat gemop word nie. Indien ekstra skoonmaakdienste benodig word, kan dit vooraf teen addisionele koste gereël word.
9. Stoele en tafels (mix & match) is beskikbaar in die eetsaal. Vyf agtkantige hout-tuintafels met sitplekke is ook beskikbaar. (Slegs vir buite) Sit/eetplek vir 40 asook losstaande bankies.
10. ‘n Boma (vuurtrog) is beskikbaar indien julle om ‘n kampvuur wil kuier. Eie vuurmaakhout moet verskaf word. Dit is raadsaam om addisionele komberse ook vir dié doel saam te bring aangesien komberse nie uit kamers geneem mag word nie.
11. Handdoeke mag nie uit kamers verwyder word nie. Ou handdoeke moet saamgebring word vir swem in modderdam.
12. Persone wat in groepkamers slaap moet hul eie beddegoed en handdoeke saambring.
13. Al die kampgangers moet ook hul eie eetgerei (bord, beker, mes, vurk, lepel, ens,) asook vaddoek saambring.
14. Met spesiale pakketpryse gee die organiseerders en kampgangers toestemming dat Vreugde Gasteplaas en die bestuur op ‘n verantwoordelike basis fotos van kampgangers en aktiwiteite wat tydens die kamp geneem word, op verskeie sosiale media platforms kan plaas vir reklame doeleindes.
15. Alle persone wat Vreugde Gasteplaas besoek, betree die plaas en gebruik fasiliteite en toerusting op eie risiko en vrywaar die eienaars, bestuur en personeel van enige eise t.o.v. enige gebeurlikheid. Vrywaring en Aanspreeklikheid vorms moet vooraf deur ouers/voogde onderteken word.
16. Tyd van Aankoms: 15h00 Reëling kan getref word om vroeër in te boek.
Tyd van Vertrek: 14h00 Reëling kan getref word om later te vertrek.
Besigtiging van ons fasiliteite slegs op afspraak. Skakel asseblief. Ons wys julle graag.
​​Ons het woord ontvang dat die Here ons roep om van ons plaas ‘n “ark” te maak sodat mense ‘n veilige skuilplek kan hê teen die storms van die lewe. Mense het ‘n plek nodig waar hulle in vrede en eensgesindheid kan kuier en rus te midde van ‘n wêreld wat lyk of dit heeltemal buite beheer is. Namate die storms van die lewe toeneem, is hierdie “ark” ‘n toevlugsoord waar mense kan ontspan, berading, genesing, bevryding en vrede kan ontvang en hul verhouding met Jesus kan versterk onder leiding van die Heilige Gees en deur middel van die Woord van God.
Om gehoorsaam te wees aan dié roeping het ons Vreugde Gasteplaas hoofsaaklik ontwikkel en ingerig om lewensverrykende- en lewensveranderende kampe, seminare en aktiwiteite aan te bied.
Ons is nie betrokke en beperk tot ‘n spesifieke kerk, denominasie of groep nie en reik uit oor kerkgrense. Julle kan met vrymoedigheid van ons fasiliteite gebruik maak vir jul volgende kamp. Ons maak gebruik van sprekers en kunstenaars uit verskillende kerkgroepe, bedieninge en organisasies vir die kampe wat ons self aanbied.
Skakel ons asseblief vir meer inligting en beskikbaarheid van datums.
Katie: 082 415 6311 Pieter: 082 415 6182